4)

Bilag VIII ændres således: a) I kapitel II foretages følgende ændringer: i) Del A, punkt 1, affattes således: »1. De eneste animalske biprodukter, der må anvendes til fremstilling af foder til selskabsdyr, tyggepinde og tyggeben, er dem, der er nævnt i artikel 6, stk. 1, litra a)-j). Råt foder til selskabsdyr må dog kun fremstilles af de animalske biprodukter, der er nævnt i artikel 6, stk. 1, litra a), eller artikel 6, stk. 1, litra b).« ii) Del B, punkt 4, affattes således: »4. Tyggepinde og tyggeben skal under fremstillingsprocessen underkastes en behandling, der er tilstrækkelig til at destruere patogener, herunder salmonella. Efter behandlingen skal der træffes de fornødne forholdsregler for at forhindre, at de pågældende tyggepinde/tyggeben udsættes for kontaminering. Tyggepindene/tyggebenene skal pakkes i ny emballage.« b) I kapitel III foretages følgende ændringer: i) Afsnit I, del A, punkt 3, affattes således: »3. Handel med uforarbejdet gylle fra dyr af hestefamilien må ikke omfatte gylle, der stammer fra en bedrift, som er omfattet af dyresundhedsrestriktioner på grund af snive, vesikulær stomatitis, miltbrand eller rabies, jf. artikel 4, stk. 5, i direktiv 90/426/EØF.« ii) Afsnit I, del B, punkt 4, affattes således: »4. Indførsel af uforarbejdet gylle er forbudt.« iii) Afsnit II, del B, punkt 6, litra d), affattes således: »d) ledsages af et sundhedscertifikat, som er i overensstemmelse med modellen i bilag X, kapitel 17.« c) I kapitel VI foretages følgende ændringer: i) Del A, punkt 1, litra a), affattes således: »a) huder og skind af hovdyr, der opfylder kravene i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1) ii) Del B, punkt 3, affattes således: »3. Samhandel med ferske eller kølede huder og skind er undergivet de samme sundhedsbestemmelser som dem, der gælder for fersk kød i henhold til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2) iii) I del C, punkt 5, litra b), affattes hovedet således: »b) de kommer fra et tredjeland eller, i tilfælde af regionalisering ifølge EF-bestemmelserne, en del af et tredjeland opført på listen i bilag XI, del XIV(A), som, alt efter hvilken art der er tale om« iv) Del C, punkt 6, litra b)-e), erstattes af følgende: »b) de kommer fra i) et tredjeland eller, i tilfælde af regionalisering ifølge EF-bestemmelserne, en del af et tredjeland opført på listen i bilag XI, del XIV(B), hvorfra indførsel af fersk kød af de respektive dyrearter er tilladt, og er blevet behandlet i overensstemmelse med del A, punkt 2, litra a), b) og c), eller ii) et tredjeland opført på listen i bilag XI, del XIV(B), og er blevet behandlet i overensstemmelse med del A, punkt 2, litra c) eller d), eller iii) dyr af hestefamilien eller drøvtyggere fra et tredjeland opført på listen i bilag XI, del XIV(C), som er blevet behandlet i overensstemmelse med del A, punkt 2, litra a), b) og c), og efter behandlingen er blevet opbevaret separat i mindst 21 dage c) de, når der er tale om saltede huder og skind transporteret med skib, er blevet behandlet i overensstemmelse med del A, punkt 2, litra b) eller c), og efter behandlingen er blevet opbevaret separat under transporten i mindst 14 dage, hvis litra b) er anvendt, eller syv dage, hvis litra c) er anvendt, inden indførslen, og den pågældende behandling samt transportens varighed attesteres i det sundhedscertifikat, der ledsager sendingen, og d) de ledsages af et sundhedscertifikat, som er i overensstemmelse med modellen i bilag X, kapitel 5(B), eller, hvis der er tale om huder og skind som omhandlet i del C, punkt 6, litra b), nr. iii), i dette bilag, en officiel erklæring, som er i overensstemmelse med modellen i bilag X, kapitel 5(C).« d) I kapitel VIII foretages følgende ændringer: i) I del B, punkt 4, affattes hovedet således: »Medlemsstaterne skal tillade indførsel af uforarbejdet uld eller hår, hvis varerne« ii) I del B indsættes som punkt 5: »5. Indførsel af uforarbejdede fjer og fjerdele er forbudt. Medlemsstaterne skal tillade indførsel af forarbejdede fjer og fjerdele, hvis a) der er tale om behandlede prydfjer, behandlede fjer, der medbringes af rejsende til privat brug, eller behandlede fjer i forsendelser til privatpersoner til ikke-industrielle formål, eller b) de ledsages af et handelsdokument, hvoraf det fremgår, at fjerene eller fjerdelene er blevet behandlet med vanddamp eller på en anden måde, der sikrer inaktivering af patogener, og er indesluttet i lukket emballage og er tørre.« e) I kapitel IX foretages følgende ændringer: i) I del A, punkt 1, affattes hovedet således: »1. Biprodukter fra biavl, som udelukkende skal anvendes til biavl,« ii) Del B, punkt 3, affattes således: »3. Medlemsstaterne skal tillade indførsel af biprodukter fra biavl, bortset fra bivoks i form af bikage, til anvendelse til biavl, hvis de a) kommer fra tredjelande, der er opført på listen i bilag XI, del XII b) enten i) har været udsat for en temperatur på –12 °C eller derunder i mindst 24 timer eller ii) når der er tale om voks, er materialer, der er blevet raffineret eller afsmeltet forud for indførslen, og c) ledsages af et sundhedscertifikat, som er i overensstemmelse med modellen i bilag X, kapitel 13.« iii) I del B indsættes som punkt 4 og 5: »4. Medlemsstaterne skal tillade indførsel af bivoks til teknisk brug, bortset fra bivoks i form af bikage, hvis voksen a) er blevet raffineret eller afsmeltet forud for indførslen og b) ledsages af et handelsdokument, hvori det attesteres, at voksen er blevet raffineret eller afsmeltet. 5. Indførsel af bivoks i form af bikage er forbudt.« f) I kapitel XI foretages følgende ændringer: i) Punkt 2, andet afsnit, affattes således: »Animalske biprodukter til anvendelse i foder til opdrættede pelsdyr eller til anvendelse som råt foder til selskabsdyr skal dog udelukkende bestå af animalske biprodukter som omhandlet i artikel 6, stk. 1, litra a) og b).« ii) Punkt 6 affattes således: »6. ledsages af et certifikat, som er i overensstemmelse med en af modellerne i bilag X, kapitel 3(D), 3(F) eller 8«.